I 1609 [[Den polsk-russiske krig (1605–1618)|blandede Polen sig officielt Ruslands indre anliggender]], fangede Sjujskij og okkuperede Kreml. En gruppe russiske bojarer underskrev i 1610 en fredsaftale og anerkendte [[Vladislav 4. Vasa af Polen|Władysław IV Vasa]], søn af den polske konge [[Sigismund 3. Vasa af Polen|Sigismund III Vasa]], som zar. I 1611 dukkede [[Falske Dmitrij III]] op i de svensk okkuperede områder men blev hurtigt pågrebet og henrettet. Den polske tilstedeværelse startede en ny patriotisme hos russerne og en frivillig hær, finansieret af handelsmændene [[Stroganov-familien|Stroganov]] og velsignet af den ortodokse kirke, blev dannet i [[Nisjnij Novgorod]] og under ledelse af fyrst [[Dmitrij Pozjarskij]] og [[Kuzma Minin]] drev den russiske hær polakkerne ud af Kreml. I 1614 erklærede en [[zemskij sobor]] bojaren [[Mikhail Fjodorovitj af Rusland|Mikhail Romanov]] som zar, og startede dermed den 300 år lange regeringstid for [[Romanov]]-familien.
Filosofi Historie Tidligere_riger,_stater,_protektorater,_kolonier_og_lande Foreninger Organisationer